钦定古今图书集成/明伦汇编/闺媛典/第305卷 > 皇清三十八 > 陈懋妻杨氏
## 钦定古今图书集成/明伦汇编/闺媛典/第305卷 > 皇清三十八 > 陈懋妻杨氏

按《狄道县志》：杨氏，陈懋妻。懋病亡，氏年二十七，姑年六十馀，遗三孤，无戚党可依。杨号泣仆地，良久起曰：“夫死，余无生理，但姑老子幼，奈何？” 遂矢志靡他，日事纺绩，以奉姑抚幼。及姑亡，氏罄衣物葬之，教子补弟子员，孙成明经。氏年八十七卒。县令旌其门。